
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 13. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākuma "Atbalsts MVU inovatīvas uzņēmējdarbības attīstībai" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts “Grozījumi Ministru kabineta 2023. gada 13. jūlija noteikumos Nr. 407 “Eiropas Savienības kohēzijas politikas programmas 2021.-2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” īstenošanas noteikumi”” (turpmāk – Noteikumu projekts), lai pilnveidotu atbalsta nosacījumus eksporta veicināšanas darbībām, veikt izmaiņas lielo starptautisko sporta pasākumu atbalsta sniegšanas kārtībā, precizēt pievienotās vērtības nodokļa attiecināmības nosacījumus, lai veicinātu vienotu un nepārprotamu tā interpretāciju, precizēt nosacījumus attiecībā uz atbalsta piešķiršanu divējāda lietojuma produktiem.
1.2. Mērķis
Mērķa apraksts
Noteikumu projekta mērķis ir turpināt nodrošināt finansējuma pieejamību komersantiem biznesa ideju īstenošanai un uzņēmējdarbības attīstībai Latvijā, pilnveidot atbalsta regulējumu komersantu eksporta veicināšanai, precizēt nosacījumus atbalsta saņemšanai lielo sporta pasākumu atbalsta aktivitātēm, papildināt pievienotās vērtības nodokļa attiecināšanas regulējumu, ka arī precizēt nosacījumus attiecībā uz atbalsta piešķiršanu divējāda lietojuma produktiem. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2023. gada 13. jūlijā tika pieņemti Ekonomikas ministrijas virzītie Ministru kabineta 2023. gada 13. jūlija noteikumi Nr. 407 “Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” īstenošanas noteikumi” (turpmāk - MK noteikumi Nr. 407) ar mērķi nodrošināt finansējuma pieejamību biznesa idejas īstenošanai un uzņēmējdarbības attīstībai Latvijā, veicinot aktivitātes, kas paaugstina inovatīvo komersantu īpatsvaru ekonomikā un sekmē uzņēmējdarbību, kas vērsta uz augstu pievienoto vērtību radīšanu vidēji augsto un augsto tehnoloģiju un radošo industriju jomā, kā arī veicina eksporta pieaugumu atbalstītajos uzņēmumos, tādējādi sniedzot ieguldījumu Latvijas viedās specializācijas stratēģijas mērķu sasniegšanā.

1.2.3.1. pasākuma “Atbalsts MVU inovatīvas uzņēmējdarbības attīstībai” (turpmāk – 1.2.3.1. pasākums) ietvaros tiek nodrošināts finanšu un nefinanšu atbalsts inovāciju motivācijai, biznesa inkubācijai un eksporta veicināšanai.

Saskaņā ar Latvijas Investīciju un attīstības aģentūras (turpmāk – LIAA) operatīvajiem datiem, līdz 2026. gada 31. martam 1.2.3.1. pasākuma ietvaros sasniegti šādi rādītāji: 
atbalstītie uzņēmumi (tai skaitā: mikrouzņēmumi, mazi, vidēji un lieli uzņēmumi) 1 248 (695 eksporta veicināšanā, 433 biznesa inkubācijā un 120 inovāciju motivācijā);
ar grantiem atbalstīti uzņēmumi – 799 (600 eksporta veicināšanā, 199 biznesa inkubācijā);
nefinanšu atbalstu saņēmusi uzņēmumi – 842 (289 eksporta veicināšanā, 433 biznesa inkubācijā un 120 inovāciju motivācijā).

Izvērtējot MK noteikumu Nr.407 īstenošanas progresu, konstatēta nepieciešamība veikt grozījumus atbalsta programmas nosacījumos, lai nodrošinātu efektīvāku un mērķtiecīgāku piešķirtā finansējuma izmantošanu.
Problēmas un risinājumi
Problēmas apraksts
1.2.3.1. pasākuma ietvaros pieejamais finansējums ir 87 249 026 euro, savukārt LIAA ar sadarbības iestādi ir noslēgusi vienošanos par projekta īstenošanu 65 983 919 euro apmērā. Saskaņā ar Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Regula Nr. 2021/1060), Eiropas Savienības kohēzijas politikas programmas 2021.-2027.gadam nosacījumiem, katras prioritātes ietvaros dalījumā pa Eiropas Savienības (turpmāk – ES) fondiem ir nosakāms elastības finansējums. Elastības finansējums ir kļuvis pieejams ES fondu projektu atlasēm ar 2025.gada 15.decembri, kad saņemts Eiropas Komisijas lēmums par Latvijas iesniegto vidusposma pārskatu un aktuālo elastības finansējuma sadalījumu (turpmāk – Eiropas Komisijas lēmums). Līdz ar to stājas spēkā MK noteikumu Nr.407 7.punkts, un LIAA kā finansējuma saņēmējs var plānot pasākuma īstenošanai kopējo finansējumu pilnā apmērā.
 
1.2.3.1. pasākuma ietvaros LIAA sniedz atbalstu komersantu eksporta veicināšanai, finansējot dažādas aktivitātes, tostarp tirgus pētījumu veikšanu, mārketinga materiālu izstrādi, reklāmas kampaņu izstrādi un īstenošanu, eksporta stratēģiju izstrādi, telemārketingu un citas līdzīgas darbības, kā arī aktivitātes ar tiešu ārējo tirgu apguves raksturu, piemēram, dalību starptautiskās izstādēs, konferencēs, kontaktbiržās un produktu sertificēšanu.
Vienlaikus jāņem vērā, ka 1.2.3.1. pasākuma ietvaros pieejamais finansējums eksporta veicināšanas pasākumiem ir ierobežots, tādēļ nepieciešama stingrāka izlietojuma fokuss uz aktivitātēm ar augstāku ekonomisko atdevi, skaidri identificētiem rezultātiem un pārbaudāmu ietekmi. Ņemot vērā minēto, nepieciešams izslēgt vai precizēt atbalstāmās darbības, attiecībā uz kurām konstatēti riski, ka publiskais finansējums netiek izmantots mērķtiecīgi vai nesniedz būtisku ieguldījumu projekta mērķu sasniegšanā. Līdz ar to nepieciešams pārskatīt eksporta veicināšanas atbalsta ietvaros atbalstāmās darbības.

2025. gada 26. augustā tika pieņemti Ministru kabineta noteikumi Nr. 527 “Grozījumi Ministru kabineta 2023. gada 13. jūlija noteikumos Nr. 407 “Eiropas Savienības kohēzijas politikas programmas 2021.-2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai" īstenošanas noteikumi””, ar ko gala labuma guvēju atbalstāmajās darbībās tika iekļauts atbalsts starptautisku sporta pasākumu organizēšanai, kas var parādīt ietekmi Latvijas tautsaimniecībā vismaz 6 000 000 euro apmērā. Šāda atbalsta iekļaušana 1.2.3.1. pasākumā bija jāskaņo ar Eiropas Komisiju. Ekonomikas ministrija 2025. gada 20.oktobrī saņēma Eiropas Komisijas atbildi par šāda atbalsta nesaskaņošanu. Līdz ar to ar Noteikumu projektu nepieciešams svītrot šāda atbalsta saņemšanu un ar to saistītos nosacījumus.

Sākot ar 2025. gada 1. jūliju, mazie uzņēmēji un saimnieciskās darbības veicēji, kas atbilst noteiktiem kritērijiem, var pieteikties un izmantot īpašu reģistrācijas kārtību Valsts ieņēmumu dienesta (turpmāk – VID) ar pievienotās vērtības nodokli (turpmāk – PVN) apliekamo personu reģistrā (turpmāk – PVN maksātāju reģistrs). Jaunā kārtība ļauj vienkārši administrēt un samaksāt PVN. Šajā kārtībā reģistrētās personas maksā PVN tikai atsevišķos gadījumos – par saņemtajiem pakalpojumiem un/vai iepirktajām precēm, bet PVN nav jāmaksā par gūtajiem ieņēmumiem no pakalpojumu vai preču pārdošanas. Jaunās kārtības izmantošana ir brīvprātīga izvēle.
 
Reģistrēšanos īpašajā PVN reģistrēšanās kārtībā paredz Pievienotās vērtības nodokļa likuma 139.2 pants, kas stājās spēkā 2025.gada 1.jūlijā. Īpašā PVN reģistrācijas kārtība ir paredzēta mazajiem uzņēmumiem, kuriem nav iestājies obligāts pienākums reģistrēties VID PVN maksātāju reģistrā vispārīgajā kārtībā. Tas nozīmē, ka apgrozījums kalendāra gadā nav sasniedzis 50 000 euro un šāds slieksnis nav bijis sasniegts arī iepriekšējā gadā. Izvēloties īpašo PVN reģistrācijas kārtību, nebūs tiesību atskaitīt priekšnodokli.
Lai varētu attiecināt PVN komersantiem, kas atbilst īpašajam nodokļu režīmam, nepieciešams pārskatīt PVN attiecināšanas nosacījumus.

Ņemot vērā, ka 2021. - 2027. gada plānošanas periodā mainījusies pieeja un Eiropas reģionālās attīstības fonda atbalstam kvalificējas komersanti, kas attīsta aizsardzības nozīmes produktus, kā arī ņemot vērā plānotās izmaiņas eksporta veicināšanas aktivitātes kvalificēšanās nosacījumos, ar Noteikumu projektu jāpapildina anotācijā, tādējādi atceļot ierobežojumu, kas liedz komersantam turpināt saņemt struktūrfondu atbalstu, ja produkts vai tehnoloģija kļūst tikai par aizsardzības nozīmes produktu.  


Risinājuma apraksts
Elastības finansējuma atbrīvošana 
2025. gada 15. decembrī Eiropas Komisija pieņēma lēmumu par Latvijas iesniegto vidusposma pārskatu un aktuālo elastības finansējuma sadalījumu.
Līdz ar to ar Noteikumu projektu kopējam pieejamajam finansējumam tiek pievienots elastības finansējums 21 265 107 euro apmērā. 
Attiecīgi 1.2.3.1. pasākuma ietvaros plānotais kopējais pieejamais finansējums ir 87 249 026 euro, tai skaitā ERAF finansējums – 74 161 672 euro un valsts budžeta finansējums – 13 087 354 euro.
Vienlaikus ar Noteikumu projektu tiek svītrots MK noteikumu Nr. 407 7.punkts.
 
Gala labuma guvēju atbalstāmo darbību pārskatīšana eksporta veicināšanas aktivitātē 
1.2.3.1. pasākuma ietvaros sniegtā atbalsta piemērošanā ir konstatēts, ka finansējuma saņēmējs jeb LIAA daļai līdz šim atbalstīto aktivitāšu rezultātu izcelsmi, izstrādes procesu un praktisko izmantošanu nevar objektīvi verificēt, kā arī šo aktivitāšu ietekme uz eksporta rezultātiem bieži ir netieša un grūti izmērāma. Ņemot vērā digitālo risinājumu attīstību un satura ģenerēšanas iespējas ar mākslīgā intelekta palīdzību, pieaug risks, ka atsevišķu aktivitāšu ietvaros iesniegto rezultātu faktiskā izstrāde un pievienotā vērtība nav pietiekami pārbaudāma, kas palielina neatbilstību un publiskā finansējuma neefektīvas izmantošanas risku. 
Ņemot vērā pieejamo finansējumu eksporta veicināšanas grantiem, nepieciešama stingrāka finansējuma koncentrācija uz atbalstāmajām darbībām ar augstāku ekonomisko atdevi un pārbaudāmu rezultātu un ar eksporta attīstību tieši sasaistāmu rezultātu, tostarp dalību starptautiskās izstādēs, biznesa kontaktu veidošanas pasākumos, starptautiskās konferencēs un produktu sertificēšanā.
Līdz ar to nepieciešams pārskatīt atbalstāmo darbību klāstu, izslēdzot aktivitātes ar netiešu vai nepārbaudāmu rezultātu un saglabājot atbalstu darbībām, kas nodrošina tiešu komersantu klātbūtni ārējos tirgos, starptautisko sadarbību un izmērāmu ieguldījumu eksporta attīstībā. 
Ņemot vērā minēto, ar Noteikumu projektu tiek svītrotas šādas atbalstāmās darbības: 

Preču zīmes stratēģijas izstrāde – ņemot vērā projekta mērķtiecīgu eksporta veicināšanu, tika izvērtētas plānotās aktivitātes un pozicionētas tās, kurām ir izmērāma ietekme uz eksporta attīstību. Tādēļ tika pārskatītas aktivitātes, kuru pienesums eksportam ir netiešs vai kuras šobrīd iespējams efektīvi nodrošināt ar mākslīgā intelekta risinājumu palīdzību, kā arī tās, kurām ir ierobežotas iespējas objektīvi novērtēt to pievienoto vērtību projekta ietvaros. Attiecīgi projekta resursi tiek koncentrēti uz tām darbībām, kas sniedz tiešu un izmērāmu ieguldījumu eksporta veicināšanā. 
Preču zīmes izstrāde galvenokārt ir uzskatāma par uzņēmuma mārketinga un zīmola attīstības aktivitāti, kuras ietekme uz eksporta veicināšanu pārsvarā ir netieša un ilgtermiņā izpaužama. Lai gan kvalitatīvi izstrādāta preču zīme var veicināt uzņēmuma atpazīstamību un konkurētspēju, tās izveide pati par sevi nenodrošina tūlītēju piekļuvi ārvalstu tirgiem vai tieši izmērāmus eksporta rezultātus.
Preču zīmes ietekme uz eksporta attīstību lielā mērā ir saistīta ar turpmākajām uzņēmuma aktivitātēm un stratēģisko rīcību, kas bieži vien sniedzas ārpus konkrētā projekta ietvara. Līdz ar to šādu ieguldījumu tiešais pienesums eksporta veicināšanā var būt grūtāk precīzi izmērāms.
 
Reklāmas kampaņas izstrāde – ņemot vērā mākslīgā intelekta rīku plašo pieejamību un dažādu digitālo rīku plašas izmantošanas iespējas, reklāmas kampaņu izstrāde un ieviešana bieži ir standartizējams un ar digitāliem rīkiem viegli reproducējams pakalpojums, kas jebkuram lietotājam ir brīvi pieejams bez maksas vai par ļoti zemām izmaksām. Vienlaikus LIAA nav iespējams viennozīmīgi pārliecināties, ka attiecīgie iesniegtie nodevumi ir faktiski iegādāti vai izstrādāti ārpakalpojuma ietvaros, nevis ģenerēti ar automatizētu rīku palīdzību. Tas būtiski apgrūtina gan izmaksu pamatotības, gan rezultātu kvalitātes un atbilstības izvērtēšanu, lai pārliecinātos par finansējuma lietderīgu izmantošanu. Tāpat secināts, ka iesniegtie nodevumi bieži ir vispārīgi un teorētiski, bez tiešas praktiskas izmantojamības uzņēmuma eksporta attīstībā, turklāt šo aktivitāšu rezultātu ietekme lielā mērā ir atkarīga no turpmākām uzņēmuma darbībām, kuras projekta ietvaros netiek kontrolētas. Papildus tam reklāmas kampaņas izstrāde uzskatāma par netiešu atbalsta formu, kuras ietekme uz eksporta aktivitātēm ir atkarīga no turpmākām uzņēmuma darbībām, kas projekta ietvaros netiek kontrolētas vai uzraudzītas. Līdz ar to ir ierobežotas iespējas objektīvi novērtēt šādu aktivitāšu efektivitāti un tiešo pienesumu eksporta veicināšanā. 

Mērķa tirgus pētījuma izstrāde un iegāde – iesniegtie nodevumi bieži ir vispārīgi, teorētiski un praktiski neizmantojami uzņēmuma izaugsmei vai eksporta veicināšanai, kā arī ģenerēti ar mākslīgā intelekta palīdzību. Nav iespējams objektīvi noteikt to  faktisko izmantošanu, sasniedzamību vai ietekmi uz eksporta rezultātiem.  

Ārvalstu atbilstošās nozares eksperta piesaiste eksporta tirgos eksporta tirgus stratēģijas izstrādei – eksporta stratēģijas izstrāde ir netieša atbalsta forma, kuras ietekme uz eksporta aktivitātēm ir atkarīga no turpmākām uzņēmuma darbībām, kas projekta ietvaros netiek kontrolētas vai uzraudzītas. Tas palielina risku, ka publiskais finansējums netiek izmantots mērķtiecīgi vai nesniedz būtisku ieguldījumu projekta mērķu sasniegšanā. 
Ņemot vērā atbalstāmo darbību svītrošanu, ar Noteikumu projektu tiek precizēts MK noteikumu Nr.407 51.punkts, noņemot atsauces uz svītrotajiem apakšpunktiem. 

Vienlaikus ar Noteikumu projektu tiek svītrots atbalsts starptautisku sporta pasākumu organizēšanai Latvijā, kur ārvalstu apmeklētāju un (vai) ārvalstu dalībnieku skaits ir ne mazāk kā 5 000 un ietekme uz Latvijas tautsaimniecību ir vismaz 6  000 000 euro apmērā. Grozījumi veikti, ņemot vērā Eiropas Komisijas 2025. gada 20. oktobra atbildi Ekonomikas ministrijai, ka nesaskaņo šādas atbalstāmās darbības iekļaušanu 1.2.3.1. pasākumā. Attiecīgi ar Noteikumu projektu tiek svītrots MK noteikumu Nr. 407. 45.14. apakšpunkts, 49.1., 70.1., 71.1 un 72.1 punkts. 

Vienlaikus, lai nodrošinātu skaidru nosacījumu atbalstāmo sporta pasākumu organizēšanai, veikts tehnisks precizējums MK noteikumu Nr. 407 49.punktā, nosakot, ka starptautiskā sporta pasākuma ilgums ir vismaz divas dienas pēc kārtas. Prasība nodrošina, ka atbalsts tiek piešķirts pasākumiem ar pietiekamu norises apjomu un nozīmību, veicina ārvalstu dalībnieku un apmeklētāju piesaisti un palielina ekonomisko ietekmi.

PVN attiecināšana īpašā kārtā reģistrētajiem nodokļa maksātājiem 
Saskaņā ar MK noteikumu Nr.407 77. punktu pasākuma atbalstāmo darbību ietvaros PVN ir attiecināms tiešajām attiecināmajām izmaksām atbilstoši Regulas Nr. 2021/1060 64. panta 1. punkta c) apakšpunkta nosacījumiem, ja tas nav atgūstams saskaņā ar  normatīvajiem aktiem nodokļu politikas jomā.  
Savukārt MK noteikumu Nr.407 78.punktā nosaka, ka gala labuma guvējs, kurš nav PVN maksātājs, var attiecināt pievienotās vērtības nodokļa izmaksas. 
Pievienotās vērtības nodokļa likuma 139.2 panta devītajā daļā noteikts, ka īpašā kārtībā reģistrētam nodokļa maksātājam nav tiesību atskaitīt priekšnodokli no valsts budžetā maksājamās nodokļa summas.
Ņemot vērā minēto regulējumu, kā arī Regulas Nr. 2021/1060 64. panta 1. punkta c) apakšpunktā noteikto, secināms, ka komersantiem, kuri īpašā kārtībā reģistrēti nodokļa maksātāji, PVN izmaksas projekta ietvaros ir attiecināmas. 
Vienlaikus jāuzsver, ka LIAA pirms PVN izmaksu attiecināšanas, jāpārliecinās par gala labuma guvēja reģistrāciju īpašajā PVN reģistrācijas kārtībā, izmantojot Valsts ieņēmumu dienesta publiski pieejamo datu bāzi.  
 
Atbalsta nosacījumu precizēšana attiecība uz divējāda lietojuma un aizsardzības nozīmes produktiem 
Ņemot vērā, ka 2021. - 2027. gada plānošanas periodā mainījusies pieeja un atbalstam var kvalificēties arī komersanti, kas attīsta aizsardzības, tai skaitā duālās nozīmes produktus, kā arī ņemot vērā plānotās izmaiņas eksporta veicināšanas aktivitātes kvalificēšanās nosacījumos, tiek precizēta MK noteikumu Nr. 407 spēkā esošā redakcija, atceļot ierobežojumu komersantam turpināt saņemt struktūrfondu atbalstu, ja produkts vai tehnoloģija kļūst tikai par aizsardzības nozīmes produktu.
Ar Eiropas Parlamenta un Padomes 2025. gada 18. septembra Regulu (ES) 2025/1914, ar ko groza Regulas (ES) 2021/1058 un (ES) 2021/1056 attiecībā uz īpašiem pasākumiem stratēģisku problēmu risināšanai vidusposma pārskatīšanas kontekstā (turpmāk – Regula Nr. 2025/1914) tika ieviesti papildu konkrētie mērķi atbalstam no ERAF, Kohēzijas fonda un Taisnīgas pārkārtošanās fondu (TPF). Ar Regulu Nr. 2025/1914 ieviestie jaunie konkrētie mērķi aptver investīcijas, kas vērstas uz ES konkurētspējas, stratēģiskās autonomijas, teritoriālās un sociālās kohēzijas, noturības un sagatavotības uzlabošanu. Precīzāk, jaunie konkrētie mērķi sniedz iespēju atbalstīt investīcijas ES divējāda lietojuma un aizsardzības spēju stiprināšanā, kas ļaus risināt ģeopolitiskas problēmas, kā arī investīcijas enerģijas starpsavienotājos un kritiski svarīgās energoinfrastruktūras aizsardzībā nolūkā palielināt ES noturību pret jebkādiem potenciāli nelabvēlīgiem, ar klimatu saistītiem vai nesaistītiem notikumiem un uzlabot ES sagatavotību šādiem notikumiem.
 
Saskaņā ar Eiropas Parlamenta un Padomes 2021. gada 24. jūnija Regulas (ES) 2021/1058 par Eiropas Reģionālās attīstības fondu un Kohēzijas fondu (turpmāk – Regula Nr. 2021/1058) 3. panta 1. punktā c) noteiktajiem politikas mērķiem ERAF atbalsta noturīgās aizsardzības infrastruktūras attīstību, prioritāti piešķir divējāda lietojuma infrastruktūrai, tostarp nolūkā veicināt militāro mobilitāti Savienībā, kā arī uzlabojot civilo sagatavotību. Līdz ar to atbalstu varēs turpināt saņemt komersanti ja produkts vai tehnoloģija kļūst tikai par aizsardzības nozīmes produktu, saskaņā ar Regulā Nr. 2021/1058 un Regulā Nr. 2021/1060 noteikto.
 
Ar Noteikumu projektu veiktie grozījumi attiecināmi uz gala labuma guvēju pieteiktajām atbalstāmajām darbībām, kas tiks apstiprinātas pēc šo grozījumu spēkā stāšanas dienas. Attiecīgi grozījumi neattieksies uz jau saņemtiem komersantu finanšu atbalsta pieteikumiem, bet tikai jauniem.

Pēc Noteikumu projekta apstiprināšanas Ministru kabinetā finansējuma saņēmējam, jeb LIAA,  divu nedēļu laikā pēc noteikumu spēkā stāšanās jāiesniedz Centrālajai finanšu un līgumu aģentūrai, kā Eiropas Savienības fondu 2021.-2027. gada plānošanas perioda sadarbības iestādei, noslēgtās vienošanās par projekta īstenošanu grozījumus, precizējot arī projekta stratēģiju.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Skat.1.3. sadaļu
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Pēc Noteikumu projekta pieņemšānas Ministru kabinetā Finansējuma saņēmējam jeb LIAA divu nedēļu laikā pēc noteikumu spēkā stāšanās jāiesniedz Centrālajai finanšu un līgumu aģentūrai kā Eiropas Savienības fondu 2021.-2027. gada plānošanas perioda sadarbības iestādei noslēgtās vienošanās par projekta īstenošanu grozījumus, precizējot arī projekta stratēģiju. 
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
mikrouzņēmumi
jaunuzņēmumi
mazie uzņēmumi
vidējie uzņēmumi
Ietekmes apraksts
Noteikumu projekts pozitīvi ietekmē komersantus, nodrošinot iespēju saņemt atbalstu biznesa ideju īstenošanai un uzņēmējdarbības attīstībai Latvijā, tādējādi veicinot eksporta pieaugumu atbalstītajos uzņēmumos, vienlaikus pārvirzot finansējumu uz  aktivitātēm, ar augstāku ekonomisko atdevi, skaidri identificētiem rezultātiem un pārbaudāmu ietekmi.
Ņemot vērā Eiropas Komisijas lēmumu, tiek svītrots atbalsts starptautisku sporta pasākumu organizēšanai Latvijā, kuros ārvalstu apmeklētāju vai dalībnieku skaits ir ne mazāks kā 5 000 un kuru ietekme uz Latvijas tautsaimniecību sasniedz vismaz 6 000 000 euro.
Papildus tiek precizēti nosacījumi pievienotās vērtības nodokļa (PVN) izmaksu attiecināmībai īpašā kārtībā reģistrētiem nodokļa maksātājiem, kā arī noteikts, ka komersanti var turpināt saņemt atbalstu arī gadījumā, ja produkts vai tehnoloģija kļūst par aizsardzības nozīmes produktu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Noteikumu projekts pozitīvi ietekmē komersantus, nodrošinot iespēju saņemt atbalstu biznesa ideju īstenošanai un uzņēmējdarbības attīstībai Latvijā, tādējādi veicinot eksporta pieaugumu atbalstītajos uzņēmumos, vienlaikus pārvirzot finansējumu uz  aktivitātēm, ar augstāku ekonomisko atdevi, skaidri identificētiem rezultātiem un pārbaudāmu ietekmi.
Ņemot vērā Eiropas Komisijas lēmumu, tiek svītrots atbalsts starptautisku sporta pasākumu organizēšanai Latvijā, kuros ārvalstu apmeklētāju vai dalībnieku skaits ir ne mazāks kā 5 000 un kuru ietekme uz Latvijas tautsaimniecību sasniedz vismaz 6 000 000 euro.
Papildus tiek precizēti nosacījumi pievienotās vērtības nodokļa (PVN) izmaksu attiecināmībai īpašā kārtībā reģistrētiem nodokļa maksātājiem, kā arī noteikts, ka komersanti var turpināt saņemt atbalstu arī gadījumā, ja produkts vai tehnoloģija kļūst par aizsardzības nozīmes produktu.
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Noteikumu projekts pozitīvi ietekmē komersantus, nodrošinot iespēju saņemt atbalstu biznesa ideju īstenošanai un uzņēmējdarbības attīstībai Latvijā, tādējādi veicinot eksporta pieaugumu atbalstītajos uzņēmumos, vienlaikus pārvirzot finansējumu uz  aktivitātēm, ar augstāku ekonomisko atdevi, skaidri identificētiem rezultātiem un pārbaudāmu ietekmi.
Ņemot vērā Eiropas Komisijas lēmumu, tiek svītrots atbalsts starptautisku sporta pasākumu organizēšanai Latvijā, kuros ārvalstu apmeklētāju vai dalībnieku skaits ir ne mazāks kā 5 000 un kuru ietekme uz Latvijas tautsaimniecību sasniedz vismaz 6 000 000 euro.
Papildus tiek precizēti nosacījumi pievienotās vērtības nodokļa (PVN) izmaksu attiecināmībai īpašā kārtībā reģistrētiem nodokļa maksātājiem, kā arī noteikts, ka komersanti var turpināt saņemt atbalstu arī gadījumā, ja produkts vai tehnoloģija kļūst par aizsardzības nozīmes produktu.
2.2.4. uz mazajiem un vidējiem uzņēmējiem:
Jā
Ietekmes apraksts
Noteikumu projekts pozitīvi ietekmē komersantus, nodrošinot iespēju saņemt atbalstu biznesa ideju īstenošanai un uzņēmējdarbības attīstībai Latvijā, tādējādi veicinot eksporta pieaugumu atbalstītajos uzņēmumos, vienlaikus pārvirzot finansējumu uz  aktivitātēm, ar augstāku ekonomisko atdevi, skaidri identificētiem rezultātiem un pārbaudāmu ietekmi.
Ņemot vērā Eiropas Komisijas lēmumu, tiek svītrots atbalsts starptautisku sporta pasākumu organizēšanai Latvijā, kuros ārvalstu apmeklētāju vai dalībnieku skaits ir ne mazāks kā 5 000 un kuru ietekme uz Latvijas tautsaimniecību sasniedz vismaz 6 000 000 euro.
Papildus tiek precizēti nosacījumi pievienotās vērtības nodokļa (PVN) izmaksu attiecināmībai īpašā kārtībā reģistrētiem nodokļa maksātājiem, kā arī noteikts, ka komersanti var turpināt saņemt atbalstu arī gadījumā, ja produkts vai tehnoloģija kļūst par aizsardzības nozīmes produktu.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	9 037 671
	0
	9 037 670
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	9 037 671
	0
	9 037 670
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	10 632 554
	10 632 553
	0
	0

	2.1. valsts pamatbudžets
	0
	0
	0
	10 632 554
	10 632 553
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	-1 594 883
	-10 632 553
	9 037 670
	0

	3.1. valsts pamatbudžets
	0
	0
	0
	-1 594 883
	-10 632 553
	9 037 670
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	-1 594 883
	
	9 037 670
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Pasākuma ietvaros papildus piešķirtais elastības finansējums ir 21 265 107 euro, tai skaitā ERAF finansējums – 18 075 341 euro un valsts budžeta finansējums – 3 189 766 euro.
Provizoriskais papildus finansējuma 21 265 107 euro izlietojums pa gadiem:
2027.gadā – 10 632 554 euro
2028.gadā – 10 632 553 euro

 

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Nē
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Latvijas Investīciju un attīstības aģentūra
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Noteikumu projekts nerada papildu administratīvo slogu finansējuma saņēmējam – Latvijas Investīciju un attīstības aģentūrai (LIAA) kā pasākuma īstenotājam. Ar grozījumiem tiek precizēti MK noteikumu Nr. 407 nosacījumi un svītrotas normas, kas vairs nav aktuālas. Ar Noteikumu projektu LIAA tiek piešķirts papildu finansējums komersantu atbalstam, kas izriet no Eiropas Komisijas lēmuma par vidusposma pārskatā iekļauto elastības finansējumu. LIAA nodrošinās ar MK noteikumu Nr. 407 grozījumiem saistīto izmaiņu ieviešanu projekta plānotās kapacitātes ietvaros, tostarp cilvēkresursu ziņā.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

